นายกรัฐมนตรี พร้อมคณะรัฐมนตรี ลงพื้นที่ร่วมกิจกรรมจิตอาสาพัฒนา คู คลอง เพื่อถวายเป็นพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี
นายกรัฐมนตรี พร้อมคณะรัฐมนตรี ลงพื้นที่ร่วมกิจกรรมจิตอาสาพัฒนา คู คลอง เพื่อถวายเป็นพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้า ฯ พระบรมราชินี ประจำปีพุทธศักราช 2562 ที่บริเวณคลองหลอดวัดราชนัดดารามพลเอกประยุทธ์ จันทร์โอชา นายกรัฐมนตรีและภริยา พร้อมคณะรัฐมนตรี ลงพื้นที่ร่วมกิจกรรมจิตอาสาพัฒนา คู คลอง เพื่อถวายเป็นพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้า ฯ พระบรมราชินี ประจำปีพุทธศักราช 2562 ที่บริเวณคลองหลอดวัดราชนัดดาราม โดยได้รับฟังบรรยายสรุปการจัดกิจกรรมจิตอาสาที่ดำเนินการพัฒนาในช่วงที่ผ่านมาเพื่อฟื้นฟูและพัฒนาลำน้ำ คู คลองให้มีความสะอาดและปรับปรุงภูมิทัศน์ตัดแต่งต้นไม้ริมสองฝั่งคลองให้สวยงามเหมาะสมเป็นแหล่งท่องเที่ยว ซึ่งเริ่มดำเนินการตั้งแต่การจัดงานเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกเป็นต้นมา ทั้งนี้ นายกรัฐมนตรี กล่าวว่า กิจกรรมนี้เป็นตามแนวทางพระราโชบายของพระบาทสมเด็จพระวชิรเกล้าเจ้าอยู่หัว ส่งเสริมให้พัฒนาคูคลองสะอาด สร้างสิ่งแวดล้อมและพัฒนาคุณภาพชีวิตของประชาชนริมคลองให้ดีขึ้น ซึ่งตลอด 5 ปีที่ผ่านมารัฐบาลและหน่วยงานที่เกี่ยวข้องก็ดำเนินการอย่างต่อเนื่อง พร้อมขอให้ประชาชนร่วมมือสร้างบ้านเมืองให้สะอาด โดยเฉพาะการไม่ทิ้งขยะลงแหล่งน้ำ...เสียงหลังจากนั้น นายกรัฐมนตรีได้เดินชมกิจกรรมจิตอาสาริมคลอง พร้อมทั้งขึ้นเรือท้องแบนสำรวจคลองคูเมืองเดิมมาจนถึงบริเวณวัดราชบพิธสถิตมหาสีมาราม ก่อนนั่งรถชมการทำกิจกรรมจิตอาสาและทักทายกับประชาชนอย่างเป็นกันเองตลอดสองฝั่งคลองหลอดมาจนถึงปากคลองตลาด